Document ID: /roh_data/filtered/fineweb-2-filterrobots_roh.jsonl.gz/45376

Suenter che tocca da betun è crudada sin il vial dal tunnel da via tras il Gottard, ha la Confederaziun franà parzialmain las lavurs da construcziun vi dal segund tunnel. I saja pussibel che las lavurs da construcziun hajan chaschunà in terratrembel local, scriva la «SonntagsZeitung».
Perquai sajan las lavurs vegnidas interruttas en vischinanza directa dal lieu dal donn. Quai ha ditg Thomas Rohrbach da l’Uffizi federal da vias Astra sin dumonda da Radio SRF. Sin l’urari ed ils custs n’haja l’interrupziun locala nagina influenza uschia Rohrbach vinavant.